Diari Oficial de la Generalitat Valenciana


Sumari del DOGV 8335, del 10-07-2018 (2018/6745)

Extracte de la Resolució de 16 de maig de 2018, de la vicerectora d'Estudis i Política Lingüística, per la qual es convoquen les ajudes per a cursos de postgrau propis de la universitat de valència en l'any acadèmic 2017-2018 i s'estableixen les bases que la regulen.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8335

Data del DOGV
:   10-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6745


Data del document
:   16-05-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 16 de maig de 2018, de la vicerectora d'Estudis i Política Lingüística, per la qual es convoquen les ajudes per a cursos de postgrau propis de la universitat de valència en l'any acadèmic 2017-2018 i s'estableixen les bases que la regulen. [2018/6745]  
BDNS (identif.): 407365.  
De conformitat amb els articles 17.3.b i 20.8.a de la llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacionals de Subvencions   
http://www.pap.minhap.gob.es/bdnstrans  
  
Primer. Beneficiaris  
Poden ser beneficiaris d'aquests beques els estudiants matriculats en algun dels cursos de postgrau propis que s'imparteixen en l'any acadèmic 2017-2018, aprovats tots d'acord amb el que estableix l'article 8 del Reglament de títols propis de postgrau de la Universitat de València, aprovat per a l'acord 205/2015, del Consell de Govern, de 29 de setembre.  
  
Segon. Objecte  
L'objecte d'aquesta convocatòria és concedir beques d'estudi destinades a cobrir un percentatge dels preus públics de les matrícules que abonen els alumnes que es matriculen en els cursos de postgrau propis de la Universitat de València que s'impartisquen en l'any acadèmic 2017-2018. El percentatge de les taxes de matrícula per a la qual es concedeix l'ajuda es determinarà en funció del pressupost disponible, d'acord amb el que disposa l'article 29.j del Reglament de títols propis de postgrau de la Universitat de València, aprovat per l'acord 205/2015, del Consell de Govern, de 29 de setembre.  
  
Tercer. Bases reguladores  
Resolució de 16 de maig de 2018, de la vicerectora d'Estudis i Política Lingüística de la Universitat de València, per la qual es convoquen les ajudes per a cursos de postgrau propis de la Universitat de València en l'any acadèmic 2017-2018 i s'estableixen les bases que la regulen.  
  
URL: http://www.uv.es/uvweb/universitat/ca/estudis-postgrau/titols-propis-postgrau/beques-ajudes-1285848447971.html  
  
Quart. Quantia  
El pressupost total d'aquesta convocatòria puja a 157.694,21 euros.  
  
  
Cinqué. Termini de presentació de sol·licituds  
El termini de presentació de les sol·licituds és de vint dies naturals a partir de l'endemà de la publicació de l'extracte de la resolució en el DOGV.  
  
Sisé. Altres dades  
Els documents que han de presentar els interessats són els següents:  
a) Fotocòpia del DNI, passaport o NIE del sol·licitant i de tots els membres de la unitat familiar.  
b) Certificat d'empadronament i convivència en el qual consten tots els membres de la unitat familiar a 31 de desembre de 2016.  
  
c) Fotocòpia de les dades bancàries del compte corrent o de la llibreta d'estalvis.  
d) En cas que el sol·licitant no siga ciutadà espanyol, ha de presentar els documents següents:  
- Justificants d'ingressos oficials del país d'origen de tots els membres computables de la família corresponents a l'any 2016. Els membres computables de la família que no hagen percebut ingressos aquest any ho han d'acreditar.  
- Certificat de beques concedides i quantia d'aquests durant l'any 2016.  
e) En cas que el sol·licitant al·legue la seua independència familiar econòmica referent a l'any 2016, siga quin siga el seu estat civil, ha d'acreditar fefaentment aquesta circumstància i el seu domicili, així com la titularitat o lloguer d'aquest, si s'escau, i els mitjans econòmics de què disposa. Si no justifica suficientment aquests circumstàncies, es denegarà la sol·licitud.  
f) En cas que els pares de l'alumne o el sol·licitant estiguen separats o divorciats, han de presentar una fotocòpia de la sentència de separació i l'últim conveni regulador.  
g) En cas de percebre una renda o una pensió no contributiva cal adjuntar una còpia de la renda o de la pensió de l'any 2016.  
h) Quan el sol·licitant o qualsevol membre de la unitat familiar siga discapacitat haurà d'aportar el document acreditatiu.  
i) Quan el sol·licitant no done l'autorització a què es refereix el punt 5.9 f) de la convocatòria o no haja fet la declaració de la renda corresponent a l'exercici 2016, haurà d'aportar els documents acreditatius dels ingressos de la unitat familiar (rendiments del treball, prestacions, subsidis, pensions no contributives, etc.). Així mateix, si no dóna l'autorització per a la consulta de les seues dades patrimonials que es troben en poder del cadastre, haurà d'aportar una fotocòpia dels documents acreditatius del patrimoni (fotocòpia dels rebuts de l'impost sobre béns immobles corresponents a l'exercici 2016, exclòs el de l'habitatge habitual i el certificat bancari d'interessos i dividends).  
  
València, 16 de maig de 2018.- La rectora, p. d. (DOGV 17.04.2018), la vicerectora d'Estudis i Política Lingüística: Isabel Vázquez Navarro.